Diari Oficial de la Generalitat Valenciana


Sumari del DOGV 9994, del 27-11-2024 (2024/12558)

ANUNCI per a l'alienació d'aprofitaments forestals de fusta morta per la sequera i pastures en forests gestionades per la Generalitat Valenciana.
-------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/12913

CVE
:   OAOX-J-6813-64320

Data del document
:   19-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

*1. Objecte*

Convocar la subhasta per a l'alienació dels aprofitaments forestals de fusta morta per la sequera i pastures en les forests d'utilitat pública gestionades la Generalitat Valenciana esmentades en l'annex I.

*2. Termini d'execució de l'aprofitament*

Els aprofitaments s'han de realitzar en els terminis següents:

|  |  |  |  |
| --- | --- | --- | --- |
| *Lot* | *Forest* | *Aprofitament* | *Termini* |
| 1 | CS009CS1003 Palancar de Abajo 2024/CS010CS1004 Palancar de Arriba, CS1020 Mairana | Arbres morts per sequera | 3 mesos |
| 2 | CS094CS3067 Campos de Arenoso | Pastures | 5 anys |

  

El termini de realització dels treballs de millora en la forest per a l'aprofitament de fusta es determina en la memòria valorada.

*3. Tramitació, procediment i tipus de licitació*

3.1. L'alienació la realitzarà la Direcció Territorial de la Conselleria de Medi Ambient, Infraestructures i Territori de Castelló.

3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i concurrència competitiva, recollits en l'article 15.5 de la Llei 43/2003, de 21 de novembre, de forests, i amb el que es disposa en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat, i la resta de la legislació forestal que siga aplicable.

3.3. El tipus de licitació serà oberta, de tramitació ordinària i es realitzarà mitjançant subhasta.

3.4. La manera de liquidació serà la següent:

|  |  |  |
| --- | --- | --- |
| *Lot* | *Forest* | *Liquidació* |
| 1 | CS009CS1003 Palancar de Abajo 2024/CS010CS1004 Palancar de Arriba, CS1020 Mairana | A resultes (per pesada) |
| 2 | CS094CS3067 Campos de Arenoso | A risc i ventura |

  

3.5 Preu mínim sense IVA

|  |  |  |
| --- | --- | --- |
| *Lot* | *Forest* | *Preu sense IVA* |
| 1 | CS009CS1003 Palancar de Abajo 2024/CS010CS1004 Palancar de Arriba, CS1020 Mairana | 8 €/t |
| 2 | CS094CS3067 Campos de Arenoso | 870 €/any |

  

*4. Capacitat del licitador*

No s'establix la necessitat d'acreditar solvència tècnica, financera o econòmica.

No estaran capacitades les persones que estiguen incurses en alguna de les prohibicions de contractació previstes en la legislació de contractes del sector públic.

*5. Documentació requerida i model de proposició*

La documentació requerida per a la presentació de les ofertes ve desglossada en la clàusula novena del plec general de condicions administratives per a l'alienació d'aprofitaments forestals en forests propietat de la Generalitat, i en la quinta del plec particular de condicions economicoadministratives, en què també es poden consultar els models de declaració responsable que ha de presentar el licitador i de proposició econòmica.

*6. Lloc i termini de presentació de les proposicions*

6.1. El termini per a la presentació de les ofertes serà de deu dies comptats des de l'endemà de la publicació d'este anunci en el *Diari Oficial de la Generalitat Valenciana*.

6.2. Els sol·licitants presentaran l'oferta i la documentació corresponent en sobre tancat dirigit a la direcció territorial de la [Conselleria de Medi Ambient, Infraestructures i Territori](https://mediambient.gva.es/va/)   de Castelló, en qualsevol de les formes previstes en l'article 16 de la Llei 309/2015, del procediment administratiu comú de les administracions públiques. Els sobres que s'entreguen sense tancar seran rebutjats.

6.3. Per a les ofertes enviades per correu certificat, el licitador haurà de justificar la data d'imposició de l'enviament en les oficines de Correus i anunciar a l'òrgan de contractació la remissió de l'oferta mitjançant correu electrònic enviat a l'adreça [arago\_bje@agh.dw](mailto:huyvs_qrn@dmo.rt).

6.4. Sense la concurrència d'estos requisits, l'oferta no serà admesa, si és rebuda per l'òrgan de contractació amb posterioritat a la data de finalització del termini assenyalat en l'anunci. Tanmateix, transcorreguts els deu dies naturals següents a la data esmentada sense haver-se rebut l'oferta, esta no serà admesa en cap cas.

6.5. No s'acceptaran les proposicions que tinguen omissions, errors o ratllades que impedisquen conéixer clarament tot el que l'Administració estime convenient per a l'oferta.

*7. Lloc i data de realització de la licitació*

7.1. L'obertura de pliques tindrà lloc el primer dilluns hàbil passats quinze dies des de la publicació en el DOGV, a les 12.00 hores, en la Direcció Territorial de Castelló de la Conselleria de Medi Ambient, Infraestructures i Territori, situada en l'edifici PROP, avinguda dels Germans Bou núm. 47, de Castelló de la Plana.

7.2. En cas de resultar deserta la subhasta, se celebrarà una segona licitació, sota el mateix tipus de taxació i condicions, el primer dia hàbil deu dies després de la primera convocatòria sense previ avís; es tancarà el termini per a la presentació de pliques el dia hàbil anterior a les 14.30 hores, moment en el qual haurà de constar la documentació en el registre d'esta direcció territorial, situada a l'edifici PROP esmentat en l'apartat anterior. En cas de resultar desertes les dos, correspon a la Direcció Territorial de Castelló de la Conselleria de Medi Ambient, Infraestructures i Territori licitar-la novament.

*8. Condicions economicoadministratives*

Les condicions economicoadministratives que regixen en l'alienació dels aprofitaments objecte de licitació són les establides en el plec general de condicions administratives per a l'alienació d'aprofitaments forestals en forests propietat de la Generalitat, confeccionat per la Direcció General de Medi Natural i Avaluació Ambiental, de 14 de juliol de 2017, i el plec particular de condicions economicoadministratives específic per a esta convocatòria.

Estos documents es troben a la disposició de les persones interessades en la Direcció Territorial de la Conselleria de Medi Ambient, Infraestructures i Territori de Castelló, situada en l'avinguda dels Germans Bou núm. 47, edifici PROP, de Castelló, i en la web <https://mediambient.gva.es/va/web/medio-natural/aprofitaments-forestals>

*9. Condicions tecnicofacultatives*

9.1. Les condicions tecnicofacultatives aplicables a esta licitació seran les establides en:

a) El plec general de condicions tècnic-facultatives per a l'alienació d'aprofitaments forestals en forests gestionades per la Generalitat, confeccionat per la Direcció General de Medi Natural i Avaluació Ambiental, el 14 de juliol de 2017. De conformitat amb el que s'establix en l'annex II de l'Orde 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.

b) El plec de condicions particulars tècnic-facultatives per a l'alienació dels aprofitaments forestals redactat per a cada forest i tipus d'aprofitament d'esta licitació. Cada concessionari haurà de subscriure el plec corresponent a l'aprofitament adjudicat.

Estos documents es troben a la disposició de les persones interessades en la Direcció Territorial de la Conselleria de Medi Ambient, Infraestructures i Territori de Castelló, situada en l'avinguda dels Germans Bou núm. 47, edifici PROP, de Castelló de la Plana, i en la web <https://mediambient.gva.es/va/web/medio-natural/aprofitaments-forestals>.

*10. Supletori*

En el que no es preveu en el present anunci i els plecs que l'acompanyen, es tindrà en compte el que es disposa en el text refós de la Llei de contractes del sector públic (TRLCSP), i en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat.

ANNEX I

|  |  |  |  |  |
| --- | --- | --- | --- | --- |
| *Lot* | *Forest* | *Municipi* | *Espècie* | *Quantitat* |
| 1 | CS009CS1003 Palancar de Abajo CS010CS1004 Palancar de Arriba, CS1020 Mairana | Barracas  El Toro | Pinus nigra  Pinus pinaster Pinus sylvestris | 4939,87 t |
| 2 | CS094CS3067 Campos de Arenoso | Montanejos | Pastures | 87 UGM |

  
  

Castelló de la Plana, 19 de novembre de 2024

(p. s. Resolució 20.09.2023)

Diego Marin Fabra

Cap del Servici Territorial de Castelló de Medi Ambient, Infraestructures i Territori